Vielä vähän aikaa, ettekä te näe minua, -
taas vähän aikaa, ja te näette minut jälleen."
Jotkut opetuslapsista kyselivät toisiltaan: -
"Mitä hän oikein tarkoittaa sanoessaan: 'Vielä vähän aikaa, -
ettekä te näe minua, taas vähän aikaa, ja te näette minut jälleen'?
Ja mitä hän tarkoittaa, kun sanoo menevänsä Isän luo?"
"Miksi hän puhuu vähästä ajasta?" He ihmettelivät.
"Ei hänen puhettaan ymmärrä."
Jeesus huomasi, että heidän teki mieli kysyä häneltä. Hän sanoi heille: -
"Sekö teitä askarruttaa, että sanoin: 'Vielä vähän aikaa, -
ettekä te näe minua, taas vähän aikaa, ja te näette minut jälleen'?
Totisesti, totisesti: te saatte itkeä ja valittaa, mutta maailma iloitsee.
Te joudutte murehtimaan, mutta tuskanne muuttuu iloksi.
Nainen, joka synnyttää, tuntee tuskaa, kun hänen hetkensä koittaa.
Mutta kun lapsi on syntynyt, äiti ei enää muista kipujaan -
vaan iloitsee siitä, että ihminen on syntynyt maailmaan.
Tekin tunnette nyt tuskaa, mutta minä näen teidät vielä uudelleen, -
ja silloin teidän sydämenne täyttää ilo, jota ei kukaan voi teiltä riistää.
Sinä päivänä te ette kysy minulta mitään.
"Totisesti, totisesti: mitä ikinä te pyydätte Isältä minun nimessäni, -
sen hän antaa teille.
Tähän asti te ette ole pyytäneet mitään minun nimessäni.
Pyytäkää, niin te saatte, -
ja teidän ilonne on täydellinen.
"Olen puhunut tästä teille vertauksin.
Tulee aika, jolloin en enää käytä vertauksia -
vaan kerron teille avoimesti kaiken Isästä.
Sinä päivänä te esitätte pyyntönne minun nimessäni, -
enkä minä enää sano, että käännyn Isän puoleen teitä auttaakseni.
Rakastaahan Isä itse teitä, koska te olette rakastaneet minua -
ja uskoneet, että olen tullut Jumalan luota.
Isän luota minä olen lähtenyt ja tullut tähän maailmaan, -
ja nyt minä jätän maailman ja menen takaisin Isän luo."
Opetuslapset sanoivat: "Nyt sinä puhut selvin sanoin, et enää vertauksin.
Me ymmärrämme nyt, että sinä tiedät kaiken eikä sinun tarvitse odottaa, -
että joku kysyy. Siksi me uskomme, että olet tullut Jumalan luota."
"Nyt te kyllä uskotte", sanoi Jeesus.
"Tulee aika -- ja se on jo nyt -- jolloin te joudutte hajalle, -
kuka minnekin, ja jätätte minut yksin.
Yksin en silti jää, sillä Isä on minun kanssani.
Olen puhunut teille tämän, jotta teillä olisi minussa rauha.
Maailmassa te olette ahtaalla, mutta pysykää rohkeina: -
minä olen voittanut maailman."